**Studijų programos „Gynybos technologijų vadyba“ tobulinimo veiksmų planas**

**I. Atsižvelgiant į SKVC tarptautinių ekspertų vertinimo išvadas (Studijų kokybės vertinimo centro 2017-10-17 pažyma „Dėl vykdomų studijų programų išorinio vertinimo“ Nr. SV5-117), Generolo Jono Žemaičio Lietuvos karo akademijos Vadybos studijų programos komitetas parengė Gynybos technologijų vadybos studijų programos (6121LX004, I pakopa), kuri dar nebuvo vykdyta tobulinimo veiksmų planą. Į ją priėmimas planuojamas 2018 m. vietoje Moderniųjų technologijų vadybos studijų programos, kuri po išorinio vertinimo akredituota iki 2023 m. Gerinimo plane atsižvelgiama į bendrą vadybos krypties studijų programų situaciją po paskutinio išorinio vertinimo.**

Vadybos studijų programos komiteto sudėtis:

Komiteto pirmininkas – **prof. dr. Aidas Vasilis Vasiliauskas**, Generolo Jono Žemaičio Lietuvos karo akademijos Viršininko sekretoriato profesorius, Vadybos studijų krypties programos direktorius.

Nariai:

**prof. dr. Aušrius Juozapavičius,** Generolo Jono Žemaičio Lietuvos karo akademijos Inžinerinės vadybos katedros vedėjas.

**doc. dr. Nikolaj Dobržinskij,** Generolo Jono Žemaičio Lietuvos karo akademijos Inžinerinės vadybos katedros dėstytojas.

**plk. ltn. Eimantas Juodzevičius,** Logistikos valdybos štabo viršininkas.

**Aurimas Senulis,** Generolo Jono Žemaičio Lietuvos karo akademijos kariūnas.

**II.** **Studijų kokybės vertinimo centro 2017-10-17 pažymoje Nr. SV5-117 „Dėl vykdomų studijų programų išorinio vertinimo“ pateiktos tokios ekspertų rekomendacijos:**

1. Pasinaudoti dabartiniais Vyriausybės siūlymais konsoliduoti aukštojo mokslo institucijų ir studijų programų skaičių nacionaliniu mastu tam, kad Akademija pritrauktų daugiau kandidatų, turinčių mažesnį amžiaus profilį, tapti būsimaisiais dėstytojais.

2. Pabrėžti tarptautinių mainų svarbą, nes tai yra individualaus dėstytojų tobulėjimo dirbant mokymo ir mokslinių tyrimų komandose dalis.

3. Sudaryti planą, skirtą pakeisti studijų turinį, ir sukurti studijų semestrą, kuriame visi dalykai būtų dėstomi tik anglų kalba, taip siekiant padidinti judumo galimybes tiek Akademijos, tiek atvykstantiems studentams.

4. Peržiūrėti studijų turinį, siekiant labiau orientuotis į vadybą plačiąja prasme – tai būdinga pirmosios pakopos studijoms; tokiu būdu galima prisidėti prie studentų skaičiaus didinimo.

5. Svarstyti dirbti su socialiniais partneriais, siekiant rengti atvejo tyrimus, paremtus esamais su darbu susijusiais iššūkiais; šiuos tyrimus galima būtų panaudoti klasėse dirbant su studentais.

6. Sukurti ,,Moodle“ sistemą, kad būtų galima visiškai išnaudoti jos galimybes, ypač nuotolinių ir interaktyvių studijų atveju.

**III. Generolo Jono Žemaičio Lietuvos karo akademijos vadovybės patvirtintas Gynybos technologijų vadybos studijų programos tobulinimo veiksmų planas ir jo įgyvendinimo būsena 2018 metų kovo mėnesio pabaigoje:**

|  |  |  |
| --- | --- | --- |
| **Tobulinimo veiksmas** | **Atsakingas asmuo / padalinys ir terminas** | **Tobulinimo veiksmų įgyvendinimo faktas** |
| Dėstytojų, turinčių mažesnį amžiaus profilį, pritraukimas | Akademijos vadovybė,Studijų programos komitetas.**2018 I ketvirtis -**  | Atlikti veiksmai:* Katedros krūvio bei darbuotojų užimamų etatų peržiūra ir perskirstymas;

Tai leido pasiekti optimalų pedagoginio krūvio ir pedagogų skaičiaus santykį. Į pensiją išėjus 3 ilgamečiams darbuotojams, buvo priimti 2 visu etatu dirbantys jauni daktaro laipsnį turintys dėstytojai. Taip pat išaugo lektorių, turinčių didelės praktinės patirties dėstomų dalykų srityje, skaičius. Tai leidžia sukurti studijų kokybei būtiną teorinių ir praktinių įgūdžių dermę.Priimtų sprendimų įgyvendinimas:* Vidaus tvarkos taisyklių peržiūra, sukuriant motyvacijos sistemą, orientuotą į studijų kokybę ir mokslinių tyrimų plėtrą;
* Sukurtos Akademijos dėstytojų ir mokslininkų pedagoginės, mokslinės ir kitos veiklos stebėsenos sistemos įgyvendinimo tobulinimas.
* Akademijos viršininko gairių dėl dėstytojų ir mokslininkų kintamosios pareiginės algos skyrimo parengimas, orientuojantis į aukštos kokybės mokslinės produkcijos rengimo skatinimą.

Išvardintų priemonių įgyvendinimas taps pagrindu Akademijos žmogiškųjų išteklių valdymo sistemos, pritrauksiančios išskirtines kompetencijas turinčių dėstytojų ir mokslininkų, sukūrimui, ir taip bus išspręsta Akademijos pedagoginio personalo atnaujinimo ir kompetencijos kėlimo problema. |
| Tarptautiškumo didinimas, studentų ir dėstytojų tarptautinių mainų (judumo) skatinimas | Akademijos vadovybė,Studijų programos komitetas,Inžinerinės vadybos katedra,Mokslo centras.**2017 IV ketvirtis – 2020 m.** | Atlikti veiksmai:* Sukurta užsienio dėstytojų ir ekspertų pritraukimo į Akademijos studijų programas sistema;
* Pasaulinio, europinio ir nacionalinio partnerių tinklo plėtra.

Atlikti darbai jau 2018 m. pavasario semestre leido pakviesti dėstyti 5 dėstytojus iš JAV, JK, Nyderlandų ir Ispanijos. Akademijos vadovybė yra iškėlusi ambicingą tikslą, kad nuo kitų mokslo metų kiekviename semestre dėstytų bent du kviestiniai užsienio dėstytojai ir dėstydami bendrus dalykus kartu su Akademijos nuolatiniais dėstytojais suteiktų studentams bent 4 ECTS, o kartu parengtų publikaciją su LKA prieskyra. Pasinaudojus LMT parama (LINO), 2018 m. įvyko LKA ir Mokslo centro vadovybės vizitai į užsienio partnerines aukštojo mokslo institucijas. Taip pat atnaujinti kontaktai su Latvijos karo akademija, Baltijos gynybos koledžu, Švedijos gynybos universitetu. Balandžio mėn. įvyks LKA mokslininkų vizitas į IRSEM (Prancūzija). Užmegzti kontaktai su Zurich ETH karo sociologijos tyrimų centru; RAND, Chatham House. Liepos mėn. numatytas vizitas Kanados specializuotuose tyrimų centruose. Kreiptasi į Lietuvos gynybos atašė JAV pagalbos užmezgant ryšius su JAV gynybos srityje veikiančiomis aukštosiomis mokyklomis.Planuojami įgyvendinti veiksmai:* Tolesnė ryšių su užsienio aukštojo mokslo institucijomis ir mokslinių tyrimų centrais plėtra;
* Studijų tarptautiškumo didinimas (semestro anglų kalba rengimas)

Partnerinių institucijų tinklo formavimas praplės Akademijos dėstytojų (pagal dėstymo bei stažuočių programas) bei studentų (pagal mokymosi bei praktikos programas) mainų galimybes ir sudarys sąlygas kelti dėstytojų pedagoginę kvalifikaciją, didinti studijų patrauklumą bei kokybę. Perspektyvoje bus formuojamas partnerių tinklas bendrai užsiimantis studijų programų tobulinimu (standartizavimu tarptautiniu mastu) bei bendrais tyrimais saugumo ir gynybos srityje Europos / tarptautiniu mastu. |
| Socialinių dalininkų dalyvavimas studijų procese | Studijų programos komitetas,Inžinerinės vadybos katedra.**2018 I ketvirtis - 2020** | Atlikti veiksmai:* Naujų studijų programų komitetų nuostatų patvirtinimas ir jų sudėties atnaujinimas.

Aktyvesnis nei anksčiau socialinių partnerių (krašto apsaugos sistemos atstovų dalyvavimas užtikrina „studijų ir profesinės veiklos integralumo“ bei „į studentą orientuotų studijų“ principo įgyvendinimą.Planuojami įgyvendinti veiksmai:* Reguliarių studijų programos priežiūros komitetų posėdžių organizavimas (ne rečiau kaip kartą į pusmetį);
* Apvalaus stalo diskusijų / konferencijų kartu su KAM ir KAS atstovais rengimas (ne rečiau kaip kartą per metus).

 Pastarųjų priemonių įgyvendinimas užtikrins grįžtamojo ryšio principu pagrįstos studijų stebėsenos ir kokybės užtikrinimo sistemos įgyvendinimą, kuri sąlygos „studijų, mokslo ir verslo sinergijos“ principo realizavimą.  |
| Studijų programos turinio peržiūra, pertvarkymas ir nuolatinis tobulinimas | Studijų programos komitetas,Inžinerinės vadybos katedra.**2017 IV ketvirtis - nuolat** | Atlikti veiksmai:* Nuolatinė studijų programų sandaros peržiūra, sukuriant integruotą bendrųjų universitetinių studijų dalykų sistemą, nuoseklų studijų grafiką, suderintą su kariniu rengimu.

Šiuo metu nuolatinių studijų programų sandara peržiūrėta ir patvirtintas grafikas, suteikiantis daugiau laiko kariūnų savarankiškam darbui, sumažinantis studijų dalykų skaičių, didinantis orientavimą į norimą karjerą, ruošiantis baigiamųjų darbų rengimui, suteikiantis praktinių ir specializuotų žinių.Planuojami įgyvendinti veiksmai:* Studijų programos studijų rezultatų peržiūra, programose siekiamų rezultatų ir studijų dalykų rezultatų sąsajų peržiūra, dalykų aprašų atnaujinimas remiantis šia peržiūra.

 Studijų krypties direktoriaus vadovaujamas studijų programos komitetas atliks studijų programų rezultatų ir jų sąsajų su dalykų rezultatais peržiūrą, pagal poreikį inicijuos studijų programų rezultatų keitimą ir, jį patvirtinus, įpareigos katedros dėstytojus parengti dalykų aprašus taip, kad šie atitiktų išorinio ekspertinio vertinimo rekomendacijas. Studijų krypties dalykų aprašai bus tvirtinami studijų programų komitetuose, bendrieji universitetiniai studijų dalykai bus derinami tarp komitetų taip, kad papildytų visų krypčių studijas. Prie šių rezultatų prisidės socialinių dalininkų ir studentų aktyvus dalyvavimas studijų proceso valdyme.  |
| Studijų proceso skaitmeniniams (elektroninių mokymo priemonių platesnis taikymas) | Akademijos vadovybė,Studijų programos komitetas,Inžinerinės vadybos katedra.**2018 - 2020** |  Atlikti veiksmai:* Studijoms ir tyrimams reikalingos infrastruktūros gerinimas.

 2018 m. pradžioje Akademija baigė mokymo korpuso rekonstrukcijos darbus. Visos auditorijos aprūpintos kompiuterine ir kita garso ir vaizdo technika, kuri leidžia taikyti informacines technologijas studijų procese. Akademijos bibliotekoje didinamas kompiuterinių darbo vietų skaičius. Visa tai sudaro palankias prielaidas studijų proceso skaitmeninimui.Planuojami įgyvendinti veiksmai:* Naudojimo elektroninėmis mokymo sistemomis stebėsena;
* Elektroninių priemonių naudojimo mokymo procese skatinimas.

 Pastarųjų priemonių įgyvendinimas atskleis esamą elektroninių mokymo sistemų (tokių kaip Moodle ir EDINA) naudojimo problemas. Joms šalinti bus rengiami dėstytojų bei studentų mokymai dirbti su elektroninėmis mokymo priemonėmis, didinti studijų patrauklumą, studentų ir dėstytojų darbo su išmaniosiomis technologijomis kompetencijas.  |